Brežice, marec 2023

**POVABILO K ODDAJI PONUDBE – popravek št. 1**

**Predmet naročila: Izvajanje poštnih in ostalih storitev za obdobje 2 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun

**Vrsta postopka:** naročilo pod mejno vrednostjo uporabe ZJN-3 (»evidenčno naročilo«)

# NAVODILA PONUDNIKOM

# POSTOPEK ODDAJE JAVNEGA NAROČILA

Postopek oddaje javnega naročila se izvaja na podlagi drugega odstavka 21. člena Zakona o javnem naročanju (Uradni list RS, št. 91/15, Uradni list Evropske unije, št. 307/15, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 – ZZUOOP, 199/20 – ZIUOPDVE, 15/21 – ZDUOP, 112/21 – ZNUPZ, 121/21, 10/22, 74/22 - odl. US, 100/22 - ZNUZSZS, 141/22 – ZNUNBZ in 158/22 – ZNPOVCE; v nadaljevanju tudi: ZJN-3). Ocenjena vrednost javnega naročila je pod mejno vrednostjo uporabe določil ZJN-3 (t.i. »evidenčno naročilo«).

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom;
2. Obrazec »Ponudba«;
3. Obrazec »Izjava o udeležbi v lastništvu ponudnika in o povezanih družbah«;
4. Osnutek pogodbe.

Gospodarski subjekt lahko od naročnika pridobi dodatne informacije oziroma pojasnila v zvezi z javnim naročilom tako, da naročniku zastavi vprašanja najkasneje do **15.3.2023**, na elektronski naslov drazen.levojevic@zd-brezice.si.

# PREDMET JAVNEGA NAROČILA

Predmet javnega naročila je izvajanje poštnih in ostalih storitev za obdobje 2 let. Podrobnejša specifikacija predmeta naročila je razvidna iz Obrazca »Ponudba«, osnutka Pogodbe ter drugih relevantnih delov razpisne dokumentacije.

Ponudnik mora ponuditi predmet javnega naročila v celoti. Naročnik bo izbral ekonomsko najugodnejšo ponudbo za celotno javno naročilo. Ne glede na to, da mora ponudnik ponuditi predmet naročila v celoti, si naročnik pridržuje pravico, da tudi po oddaji naročila zmanjša obseg predmeta naročila.

Naročnik ima za javno naročilo zagotovljena sredstva v skladu s finančnim načrtom. Ponudbe, ki bodo presegale višino zagotovljenih sredstev, bo naročnik zavrnil kot nedopustne.

# ROK IN NAČIN PREDLOŽITVE PONUDBE

Ponudniki morajo ponudbe predložiti v elektronski obliki, na elektronski naslov drazen.levojevic@zd-brezice.si, ali v pisni obliki, po pošti ali osebno na vložišče, na naslov naročnika: Zdravstveni dom Brežice, Černelčeva cesta 8, 8250 Brežice.

Ne glede na način dostave (tudi na primer s priporočeno poštno pošiljko ali brzojavno) mora ponudba **prispeti k naročniku do poteka roka za oddajo ponudb** **(tj. datuma in ure)**, v nasprotnem primeru bo ponudba zavrnjena kot nepravočasna.

Ponudba se šteje za pravočasno, če jo naročnik **prejme najkasneje do 17.3.2023 do 10:00 ure.** Po poteku roka za oddajo ponudb ponudbe ne bo več mogoče oddati.

# POGOJI ZA PRIZNANJE SPOSOBNOSTI

Ponudnik mora izpolnjevati pogoje za priznanje sposobnosti, določene v nadaljevanju te točke, kar potrdi z ustrezno izjavo. Naročnik lahko ponudnika kadar koli med postopkom oddaje javnega naročila pozove k predložitvi dokazil, ki izkazujejo izpolnjevanje teh pogojev. Ponudnik bo dolžan predložiti dokazila v sorazmernem roku, ki ga bo v pozivu določil naročnik. Naročnik si pridržuje pravico do preveritve verodostojnosti predloženih dokazil pri njihovih izdajateljih oziroma podpisnikih.

1. Ponudnik mora biti registriran za opravljanje dejavnosti, ki je predmet tega javnega naročila ter mora imeti vsa potrebna dovoljenja za izpolnitev predmeta naročila.
2. Ponudnik mora razpolagati z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila.

Dokazilo:

* Izpolnjen obrazec »Ponudba«,

#  MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV. Naročnik bo naročilo oddal ponudniku, ki bo v dopustni ponudbi ponudil najnižjo skupno ponudbeno ceno brez DDV. Ponudnik zaokroži ponudbeno ceno na največ dve decimalni mesti.

# PONUDBENA DOKUMENTACIJA

Ponudnik mora skrbno pregledati in preučiti celotno razpisno dokumentacijo. Z oddajo ponudbe ponudnik izrecno potrjuje, da mu je razpisna dokumentacija znana, da se z njo v celoti strinja in da bo v primeru sklenitve pogodbe v skladu z njo izpolnil javno naročilo.

Ponudnik mora v ponudbi predložiti sledečo dokumentacijo:

1. Obrazec »Ponudba«;
2. Obrazec »Izjava o udeležbi v lastništvu ponudnika in o povezanih družbah«;
3. Osnutek pogodbe;
4. **Cenik ostalih storitev in blaga v zvezi z izvajanjem poštnih storitev ponudnika.**

Ponudba mora biti veljavna do vključno dne 31.5.2023.

Vsi dokumenti morajo biti ustrezno izpolnjeni, parafirani ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči ter da odražajo zadnje stanje. V nasprotnem primeru ponudnik naročniku odgovarja za vso škodo, ki mu nastane.

Ponudnik ne glede na izid postopka oddaje javnega naročila prevzema vse stroške, ki mu nastanejo v zvezi s pripravo in predložitvijo ponudbe. Ponudnik z oddajo ponudbe pristaja na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

# ODSTOP OD ODDAJE JAVNEGA NAROČILA

Naročnik lahko ustavi postopek oddaje javnega naročila, zavrne vse ponudbe oziroma odstopi od izvedbe javnega naročila.

Naročnik v nobenem primeru gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo. Naročnik si pridržuje pravico, da poveča ali zmanjša obseg predmeta naročila. Naročnik gospodarskemu subjektu ne odgovarja za stroške ali škodo, ki bi jo lahko imel v primeru, da naročnik zmanjša predmet javnega naročila na obseg, ki je manjši od predvidenega.

# ODLOČITEV O JAVNEM NAROČILU IN SKLENITEV POGODBE

Odločitev o javnem naročilu bo naročnik sporočil ponudniku na elektronski naslov, ki ga ponudnik navede na obrazcu »Ponudba«.

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Ponudnik mora **osnutek pogodbe** **na mestih, kjer je to predvideno, izpolniti z manjkajočimi podatki**. Ponudniku v fazi priprave in oddaje ponudbe osnutka pogodbe še ni treba datirati, podpisati in žigosati.

Izbrani ponudnik bo moral v roku osmih (8) dni od prejema s strani naročnika podpisane pogodbe podpisati in vrniti pogodbo naročniku. Pogodba je sklenjena z dnem, ko jo podpiše zadnja izmed pogodbenih strank.

Zdravstveni dom Brežice

Dražen Levojević, DIREKTOR

# PONUDBA

|  |  |
| --- | --- |
| Naziv ponudnika |  |
| Naslov |  |
| Davčna št. oziroma ID št. za DDV |  |
| Elektronski naslov |  |

V postopku oddaje javnega naročila »Izvajanje poštnih in ostalih storitev za obdobje 2 let« dajemo naslednjo ponudbo, veljavno do vključno dne 31.5.2023, skladno z razpisno dokumentacijo javnega naročila in veljavnimi predpisi.

Ponudbena cena za izvedbo razpisanih storitev – pri čemer predstavljajo postavke, v kolikor ni izrecno navedeno drugače, prenos poštnih pošiljk na področju Republike Slovenije oziroma v notranjem prometu – znaša:

|  |  |  |  |  |  |
| --- | --- | --- | --- | --- | --- |
| Št. | Storitev | Enota mere | Kol. | Cena na EM v EUR brez DDV | Cena postavke v EUR brez DDV |
| 1. | Standardno pismo | kom | 2.514 |  |  |
| 2. | Dopisnica | kom | 119 |  |  |
| 3. | Navadno pismo – do 50g | kom | 1.335 |  |  |
| 4. | Navadno pismo – nad 50g do 100g | kom | 637 |  |  |
| 5. | Navadno pismo – nad 100g do 250g | kom | 428 |  |  |
| 6. | Navadno pismo – nad 250g do 500g | kom | 130 |  |  |
| 7. | Navadno pismo – nad 500g do 1.000g | kom | 172 |  |  |
| 8. | Navadno pismo – nad 1.000g do 2.000g | kom | 44 |  |  |
| 9. | Priporočeno pismo – do 20g | kom | 173 |  |  |
| 10. | Priporočeno pismo – nad 20g do 100g | kom | 121 |  |  |
| 11. | Priporočeno pismo – nad 100g do 250g | kom | 353 |  |  |
| 12. | Priporočeno pismo – nad 250g do 500g | kom | 661 |  |  |
| 13. | Priporočeno pismo – nad 500g do 1.000g | kom | 475 |  |  |
| 14. | Priporočeno pismo – nad 1.000g do 2.000g | kom | 63 |  |  |
| 15. | Priporočeno pismo s povratnico – do 20g | kom | 5 |  |  |
| 16. | Priporočeno pismo s povratnico – nad 20g do 100g | kom | 504 |  |  |
| 17. | Priporočeno pismo s povratnico – nad 100g do 250g | kom | 75 |  |  |
| 18. | Priporočeno pismo s povratnico – nad 250g do 500g | kom | 524 |  |  |
| 19. | Priporočeno pismo s povratnico – nad 500g do 1.000g | kom | 53 |  |  |
| 20. | Priporočeno pismo s povratnico – nad 1.000g do 2.000g | kom | 37 |  |  |
| 21. | Priporočeno pismo – osebna vročitev – do 20g | kom | 4 |  |  |
| 22. | Naslovljena direktna pošta – do 10g | kom | 4.208 |  |  |
| 23. | Naslovljena direktna pošta – nad 10g do 20g | kom | 2.140 |  |  |
| 24. | Naslovljena direktna pošta – nad 20g do 30g | kom | 1.120 |  |  |
| 25. | Dopisnica v mednarodnem oziroma čezmejnem prometu | kom | 60 |  |  |
| 26. | Navadni paket – do 2kg | kom | 8 |  |  |
| 27. | Navadni paket – nad 2kg do 5kg | kom | 6 |  |  |
| 28. | Navadni paket – nad 5kg do 10kg | kom | 9 |  |  |
| 29. | Paket – do 2kg | kom | 7 |  |  |
| 30. | Paket – nad 2kg do 5kg | kom | 8 |  |  |
| 31. | Paket – nad 5kg do 10kg | kom | 5 |  |  |
| 32. | Poslovni paket – do 2kg | kom | 3 |  |  |
| 33. | Poslovni paket – nad 2kg do 5kg | kom | 4 |  |  |
| 34. | Hitra pošta po Republiki Sloveniji – do 1kg | kom | 4 |  |  |

Skupna ponudbena cena za predmet ponudbe (seštevek zgornjih postavk) znaša:

|  |  |
| --- | --- |
| Skupna ponudbena cena brez DDV | EUR |
| DDV \_\_\_\_\_\_ % | EUR |
| Skupna ponudbena cena z DDV | EUR |

Izvajalec mora ponudbi **priložiti cenik svojih ostalih storitev in blaga**, ki je povezano z izvajanjem poštnih storitev (kuverte, paketna embalaža ipd.), ki jih nudi in jih lahko po potrebi naroči naročnik.

Izjavljamo, da:

* smo registrirani za opravljanje dejavnosti, ki je predmet tega javnega naročila ter imamo vsa potrebna dovoljenja za izpolnitev predmeta naročila;
* razpolagamo z zadostnimi kadrovskimi, tehničnimi, finančnimi in drugimi zmogljivostmi ter znanjem, sposobnostmi in izkušnjami, potrebnimi za izpolnitev javnega naročila;
* bomo storitve izvedli na način in pod pogoji, kot so navedeni v razpisni dokumentaciji in pogodbi;
* so vsi podatki in dokumenti, ki jih podajamo v ponudbeni dokumentaciji, resnični, točni in nezavajajoči ter izražajo zadnje stanje.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# IZJAVA O UDELEŽBI V LASTNIŠTVU PONUDNIKA IN O POVEZANIH DRUŽBAH

Ponudnik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Izvajanje poštnih in ostalih storitev za obdobje 2 let« dajemo naslednjo izjavo o udeležbi v lastništvu ponudnika in o povezanih osebah.

V lastništvu zgoraj navedenega ponudnika so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so s ponudnikom povezane družbe, so (op. v primeru odsotnosti povezanih družb tabele ni treba izpolniti):

|  |  |  |  |
| --- | --- | --- | --- |
| Št. | Naziv | Naslov | Matična št. |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

 *Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# POGODBA O IZVAJANJU POŠTNIH IN OSTALIH STORITEV ZA OBDOBJE 2 LET

ki jo sklepata:

**NAROČNIK:** **Zdravstveni dom Brežice**, Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 TRR: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik skladno z drugim odstavkom 21. člena Zakona o javnem naročanju (Uradni list RS, št. 91/2015, 14/2018, 121/21, 10/22, 74/22 in 100/22; v nadaljevanju tudi: ZJN-3) izvedel postopek oddaje evidenčnega javnega naročila »Izvajanje poštnih in ostalih storitev za obdobje 2 let«;
* je bila druga stranka te pogodbe (izvajalec) izbrana kot ponudnik, ki je oddal najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo izvajanje poštnih in ostalih storitev za obdobje 2 let, skladno s Ponudbo izvajalca, ki je priloga in sestavni del te pogodbe.

Poštne storitve po tej pogodbi vključujejo prenos poštnih pošiljk. Ostale storitve vključujejo nakup blaga (kuverte, paketna embalaža, popis oddanih pošiljk, poštne znamke itd.) ter ostale storitve, ki jih izvajalec nudi skladno s svojim cenikom, ki je priloga in sestavni del te pogodbe. V kolikor naročnik koristi storitve izvajalca tudi na morebitni lokaciji pogodbenega partnerja izvajalca, jih lahko na taki lokaciji koristi zgolj v obsegu, kot je razviden iz seznama storitev za tako lokacijo.

Izvajalec mora vse pogodbene obveznosti izpolnjevati v celoti, kakovostno in pravočasno, v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter da so mu jasni in razumljivi pogoji in okoliščine za pravilno izvedbo storitev.

* 1. **člen**

**(način izvajanja storitev)**

Naročnik se zaveže, da bo pošiljke oddajal v prenos na naslednji lokaciji oziroma enoti izvajalca \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Navedena enota predstavlja tudi dostavno enoto izvajalca za pisemske in paketne pošiljke ter za paketne pošiljke večjih dimenzij.

Naročnik se zaveže:

* da bodo imele vse pošiljke v levem zgornjem kotu izpisan pošiljateljev naslov, v prostoru za znamko pa oznako »Poštnina plačana pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_« oziroma »postage paid« na pošiljkah, ki bodo naslovljene na naslovnike v tujini.
* Če naročnik ne ravna skladno s prejšnjo alinejo in to delo opravi izvajalec namesto naročnika, lahko izvajalec dodatno delo naročniku posebej zaračuna po ceniku izvajalca.
* Če naročnik pošiljk in sprejemne dokumentacije ne opremi v skladu z navedenim, lahko izvajalec tudi zavrne sprejem pošiljk.
* Da bo na pošiljke, ki jih ne bo oddal na enoti izvajalca, navedeni v prejšnjem členu, nalepil veljavne poštne znamke v zgornji desni kot naslovne strani pošiljke.
* Da bo vse pisemske pošiljke z blagom za mednarodni promet opremil z Naslovnico CN23 z obveznim naborom podatkov, ki se glede na naslovno državo razlikujejo hkrati pa podatke zagotovil tudi v elektronski obliki (eCN23). Če naročnik tega ne stori, lahko izvajalec dodatno delo zaračuna po ceniku izvajalca ali pošiljke vrne naročniku v dopolnitev.
* Da bo vse poštne pošiljke za oddajo v prenos opremil z naslovi naslovnikov in jih pripravil za prenos, kot to opredeljuje glede na vrsto pošiljke s storitvijo izvajalec.
* Da bo letno naročil storitve v višini najmanj 500,00 EUR, upoštevajoč davek na dodano vrednost. Za letno obdobje šteje obdobje leta dni od sklenitve pogodbe oziroma vsako naslednje leto. Če naročnik ne naročil storitev v dogovorjeni višini, lahko izvajalec od pogodbe odstopi brez odpovednega roka. V tem primeru nobena stranka do druge stranke nima odškodninskega ali kakršnegakoli drugega zahtevka.
* Da bo izvajalcu vračal prevozne enote (pismarnice, zabojnike, palete), s pomočjo katerih mu izvajalec dostavlja pošiljke.

Izvajalec se zavezuje, da bo vodil dnevni pregled števila in vrste oddanih pošiljk in zneskov poštnine, pri čemer naročnik prejme potrdilo o opravljeni storitvi.

V primeru, da izvajalec nudi in za naročnika opravi storitve carinskega posredovanja, se taka storitev opravi na osnovi uvozno-izvozne dispozicije, stroški carinskega posredovanja pa se zaračunajo po ceniku izvajalca, ki je priloga in sestavni del te pogodbe.

* 1. **člen**

**(pogodbena vrednost)**

Pogodbena vrednost za izvedbo storitev iz 2. člena pogodbe znaša:

|  |  |
| --- | --- |
| Skupna pogodbena cena brez DDV | EUR |
| DDV \_\_\_\_\_\_ % | EUR |
| Skupna pogodbena cena z DDV | EUR |

Podrobnejše cene storitev so opredeljene v Ponudbi izvajalca, ki je priloga in sestavni del te pogodbe.

Cene na enoto mere za storitve, ki niso univerzalne storitve, se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami cen po pogodbi, upoštevaje indeks cen življenjskih potrebščin, ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cene se lahko valorizirajo šele, ko se indeks zviša oziroma zniža za 4%. Povišanje oziroma znižanje cen lahko znaša največ 80% povišanja oziroma znižanja indeksa. Vsa nadaljnja povišanja oziroma znižanja se lahko izvedejo, ko kumulativno povečanje oziroma znižanje indeksa ponovno preseže 4% vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana in jo potrdi druga stranka, pogodbeni stranki spremembo cen uredita z aneksom k tej pogodbi.

Cene storitev, ki so univerzalna storitev, se lahko spremenijo le v primeru, ko se cene spremenijo na način, določen z veljavno zakonodajo za določanje cen univerzalnih storitev. Če se cene univerzalnih storitev spremenijo, je izvajalec dolžan naročnika pravočasno, najmanj sedem dni pred uveljavitvijo, obvestiti o razlogu za spremembo cen in spremenjenih cenah in mu posredovati cenik spremenjenih postavk.

Pogodbeni stranki se izrecno dogovorita, da so pogodbene količine storitev zgolj okvirne, posledično pa je okvirna tudi zgoraj navedena skupna pogodbena cena. Naročnik se v nobenem primeru ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih. Vrednost vseh storitev po tej pogodbi, vključno z nakupom blaga in dodatnimi storitvami izvajalca, v nobenem primeru ne sme preseči 39.900,00 EUR brez DDV.

Pogodbena cena zajema, v kolikor ni s to pogodbo izrecno določeno drugače, vse popuste in stroške (stroške dela, materiala, potrebovane opreme, zavarovanj, pridobitve listin in dokumentacije, prevozne, potne organizacijske, režijske, manipulativne stroške, ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbenih cenah, skladno z veljavnimi predpisi, razen, kolikor bi se s spremembo zakonodaje spremenila višina davka na dodano vrednost.

* 1. **člen**

**(način obračunavanja in plačila)**

Opravljene storitve po tej pogodbi bo izvajalec obračunaval z izstavitvijo računov, ki jih bo naročniku dostavljal v elektronski obliki (e-račun). Izvajalec mora računu priložiti evidenco opravljenih storitev.

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za storitve, opravljene v preteklem mesecu. Izvajalec izstavi e-račun na podlagi dejansko realiziranih količin in cen na enoto mere po pogodbi. Izvajalec izstavi naročniku račun do 8. dne v mesecu za pretekli mesec.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi tak (naj)daljši rok, kot je določen oziroma dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po potrjenem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izvajanjem pogodbenih storitev pričel takoj po sklenitvi pogodbe, vse storitve pa bo izvajal terminsko skladno s potrebami in posameznimi naročili naročnika, za obdobje dveh let od sklenitve pogodbe.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardom dobrega strokovnjaka in pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ pooblaščenim predstavnikom naročnika omogočiti vpogled v izvajanje pogodbenih storitev in upoštevati njihova utemeljena navodila;
	+ sproti popravljati in dopolnjevati način izvedbe storitev, v kolikor naročnik ugotovi oziroma se izkaže, da je izvajalčev način izvajanja del pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.
	1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih storitev;
	+ izvajalcu plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(jamstvo za kakovost izvedenih storitev)**

Izvajalec jamči za kakovost izvedenih storitev. V primeru, da naročnik pri izvedenih storitvah odkrije napake, se pogodbene storitve ne štejejo za opravljene.

Morebitne napake, ugotovljene pri izvajanju storitev oziroma na izvedenih storitvah, je dolžan izvajalec na poziv naročnika brezplačno odpraviti v sorazmernem roku, ki ga določi naročnik, upoštevajoč resnost napake, njene posledice ter aktivnosti, potrebne za odpravo napake. Če izvajalec ne odpravi napak v tako določenem roku, jih je upravičen odpraviti naročnik, tudi z naročilom storitve pri tretji osebi, na stroške izvajalca, s pribitkom 5% za kritje manipulativnih stroškov. Izvajalec naročniku v vsakem primeru odgovarja za nastalo škodo zaradi napak oziroma nepravočasne izvedbe storitev, skladno z veljavnimi predpisi.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Dražen LEVOJEVIĆ, direktor.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, če:

* izvajalec katere koli svoje obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenih storitvah,
* izvajalec drugače huje krši določila te pogodbe;
* za naročilo nima več zagotovljenih oziroma pripravljenih sredstev.

Naročnik lahko skladno s prejšnjim odstavkom odstopi od pogodbe po predhodnem opominu, razen v primerih iz tretje in šeste alineje, ko opomin ni potreben oziroma ustrezen.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega in prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu. Če naročnik ne poravna svojih obveznosti niti po takem opominu, lahko izvajalec pri naročanju nadaljnjih storitev zahteva takojšnje plačilo.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko, v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo. V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo osebnih podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

Izvajalec pri izvajanju storitev po tej pogodbi obdeluje podatke, med katerimi so tako podatki pravnih oseb, kot tudi osebni podatki posameznikov, odvisno od naslovnika pošiljke.

Naročnik je za izvedbo storitev, ki sta jih pogodbeni stranki dogovorili s to pogodbo, zavezan izvajalcu posredovati podatke o pošiljatelju in prejemnikih pošiljk (naslovnikih pošiljk), kjer so ti obvezna informacija za izvajalca, da lahko izpolni svoje obveznosti.

Pogodbeni stranki ugotavljata, da je ne glede na vrsto izbrane storitve po tej pogodbi in ne glede na to, ali je naslovnik pravna ali fizična oseba, temeljni namen obdelave podatkov priprava pošiljk in/ali prenos pošiljk na naslove, skladno z veljavnimi predpisi. Izvajalec zato v tem smislu osebnih podatkov ne obdela kot obdelovalec v imenu naročnika, temveč kot upravljavec, kot to opredeljuje Splošna uredba o varstvu podatkov in zakon, ki ureja varstvo osebnih podatkov.

Izvajalec lahko pri izvajanju storitev po pogodbi upravlja z naslednjimi (osebnimi) podatki:

* ime in priimek (pri fizičnih osebah – posameznikih) in naziv podjetja (v primeru pravne osebe) pošiljatelja in naslovnika,
* naslov in hišna številka pošiljatelja in naslovnika, številka in naziv pošte pošiljatelja in naslovnika,
* kontaktna telefonska številka ali elektronski naslov pošiljatelja in naslovnika in morebitni drugi podatki, odvisno od vrste storitev.

Prav tako bosta pogodbeni stranki pri poslovnem komuniciranju druga od druge izmenjali in obdelovali kontaktne podatke. Te osebne podatke zaposlenih (na primer službeni elektronski naslov, ime in priimek kontaktne osebe/skrbnika pogodbe, telefonska številka ipd.) stranki ne bosta uporabljali za drug namen, kot dogovorjeno po pogodbi, in jih bosta varovali z enako skrbnostjo, kot podatke iz prejšnjega odstavka.

Izvajalec pri izvajanju storitev obdela podatke ročno in/ali avtomatizirano s pomočjo informacijskih sistemov izključno za namen in v obsegu izbrane storitve, ki jo izvede na območju Republike Slovenije oziroma v primeru mednarodne pošiljke za odpravo pošiljk v druge namembne države.

Naročnik zagotavlja, da ima s prejemniki (naslovniki) pošiljk, katerih lastne osebne podatke uporablja na pošiljkah, urejeno zakonsko podlago za razpolaganje z njimi.

Izvajalec pri izvajanju storitev prenosa pošiljk v vseh fazah sledi zakonsko predpisanim zahtevam, dobrim praksam in standardom prenosa pošiljk ter pri zagotavljanju varstva osebnih podatkov tudi Splošni uredbi za varstvo podatkov ter dobrim praksam s področja informacijske varnosti in priporočilom pristojnih organov, zadolženih za varstvo osebnih podatkov. Izvajalec na njihovi podlagi vzpostavlja zahtevane varnostne, organizacijske in druge tehnične ukrepe.

Naročnik ohranja upravljavsko pravico nad podatki v času, ki je potreben za izvajanje storitve. Izvajalec pridobi upravljavsko pravico nad podatki od sprejema naročila naprej, skladno s postopki, načinom in obsegom izvajanja dejavnosti prenosa pošiljk in drugih storitev, ki so predmet te pogodbe.

* 1. **člen**

**(varstvo zaupnih podatkov)**

Pogodbeni stranki sta sporazumni, da vsi podatki, do katerih bi prišli z izvedbo te pogodbe, predstavljajo poslovno skrivnost, kolikor niso javni na podlagi veljavnih predpisov, in se zavezujeta, da bosta vse podatke skrbno varovali in jih uporabljali izključno v zvezi z izvajanjem pogodbe.

Kot zaupni podatki po tej pogodbi štejejo vse informacije, ki so zajete v izvirnem in digitaliziranem gradivu naročnika, pa tudi druge informacije, ki jih izvajalec pridobi v zvezi z izpolnjevanjem te pogodbe, razen, če so javno dostopne po posebnem predpisu, ki ureja informacije javnega značaja ali zahtevane s strani pristojnega organa po zakonu.

Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, ti pa morajo pri delu z njimi ravnati z največjo mero skrbnosti.

Obveznost varovanja podatkov se nanaša tako na čas izvrševanja pogodbe, kot tudi za čas po tem. V primeru kršitve določb o varovanju zaupnih podatkov, je izvajalec naročniku odškodninsko odgovoren za vso posredno in neposredno škodo.

* 1. **člen**

**(odgovornost in zavarovanje)**

Pogodbeni stranki ugotavljata, da odgovornost izvajalca za škodo ureja zakon, ki ureja poštne storitve.

Pogodbeni stranki se dogovorita, da bo vse reklamacije in poizvedbe o izvedeni storitve ter o obdelovanju osebnih podatkov pri izvajanju storitev po tej pogodbi reševal izvajalec. Naročnik bo vse reklamacije/poizvedbe naslovnikov (posameznikov) iz naslova prenosa pošiljk, vključno v zvezi z obdelavo osebnih podatkov med prenosom pošiljk, predal v reševanje izvajalcu in z izvajalcem pri odgovoru posamezniku po potrebi sodeloval, v kolikor se bodo razjasnjevale okoliščine sprejema (oddaje pošiljke v prenos).

Naročnik nosi odgovornost do naslovnikov posameznikov za zakonito obdelavo njihovih osebnih podatkov s strani naročnika do oddaje pošiljke v prenos, medtem ko izvajalec nosi odgovornost do posameznikov (naslovnikov) prejemnikov pošiljk od sprejema pošiljk v prenos do vročitve naslovniku oziroma prejemniku.

Če je za nastalo škodo ali otežitev položaja izvajalca kriv tudi naročnik oziroma kdo drug, za katerega je odgovoren naročnik, se odškodninska odgovornost izvajalca do posameznika temu sorazmerno zmanjša.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba stopi v veljavo z dnem podpisa obeh pogodbenih strank ter je sklenjena za obdobje 2 let.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Št.: Št.:

Datum: Datum:

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_